**ΘΕΜΑ 11Ο  -** Δημοσθένης, Κατά Ανδροτίωνος 51-52

Ανδροτίων, Αθηναίος πολιτικός και φιλόσοφος του 4ου αι. π.Χ.

Ο λόγος [**«Κατά Ανδροτίωνος»**](http://www.greek-language.gr/greekLang/ancient_greek/bibliographies/translation/bibliography.html?start=16&t=%CE%94%CE%97%CE%9C%CE%9F%CE%A3%CE%98%CE%95%CE%9D%CE%97%CE%A3&show=1)γράφτηκε το 355 π.Χ. και σ’ αυτόν κατηγορείται ο Ανδροτίων για «γραφή παρανόμων», δηλαδή εισήγαγε πρόταση να στεφανωθεί η Βουλή των Πεντακοσίων, ενώ αυτή δεν είχε επιτελέσει το έργο της, που σύμφωνα με τον νόμο έπρεπε να ναυπηγήσει συγκεκριμένο αριθμό πλοίων. Επομένως, οι βουλευτές ήταν παράνομοι και δεν ήταν άξιοι στεφάνου. Ο πραγματικός σκοπός του Δημοσθένη ήταν να παραμερίσει πολιτικά τον Ανδροτίωνα, που είχε γίνει αντιπαθητικός από τις εισπράξεις των φόρων.

Εἰ γάρ θέλετ’ ἐξετάσαι τίνος εἵνεκα μᾶλλον ἄν τις ἕλοιτ’ ἐν δημοκρατίᾳ ζῆν ἤ ἐν ὀλιγαρχίᾳ, τοῦτ’ἄν εὕροιτε προχειρότατον, ὅτι πάντα πραότερ’ ἐστίν ἐν δημοκρατίᾳ. Ὅτι μέν τοίνυν τῆς ὅπου βούλεσθ’ ὀλιγαρχίας οὗτος ἀσελγέστερος γέγονεν, παραλείψω. Ἀλλά παρ’ ἡμῖν πότε πώποτε δεινότατ’ ἐν τῇ πόλει γέγονεν; Ἐπί τῶν τριάκοντα πάντες ἄν εἴποιτε. Τότε τοίνυν, ὡς ἔστιν ἀκούειν οὐδείς ἔστιν ὅστις ἀπεστερεῖτο τοῦ σωθῆναι, ὅστις ἑαυτόν οἴκοι κρύψειεν, ἀλλά τοῦτο κατηγοροῦμεν τῶν τριάκοντα, ὅτι τούς ἔκ τῆς ἀγορᾶς ἀδίκως ἀπῆγον. Οὗτος τοίνυν τοσαύτην ὑπερβολήν ἐποιήσατ’ ἐκείνων τῆς αὑτοῦ βδελυρἰας ὥστ’ ἐν δημοκρατίᾳ πολιτευόμενος την ἰδίαν οίκίαν ἑκάστῳ δεσμωτἠριον καθίστη τούς ἕνδεκα ἄγων ἐπί τάς οἰκίας.

**Λεξιλόγιο**

**Τοῦτ’ἄν εὕροιτε προχειρότατον**: αυτό θα βρίσκατε με τη σκέψη σας πρώτο -πρώτο. **Τῆς ὅπου βούλεσθ’ ὀλιγαρχίας**: από την οποιαδήποτε ολιγαρχία.

**Οὐδείς ἔστιν ὅστις ἀπεστερεῖτο τοῦ σωθῆναι:** καθένας είχε τη δυνατότητα να σωθεί. **Ἀπῆγον**: συνελάμβαναν. **Βδελυρἰα**: ανηθικότητα.

**Παρατηρήσεις**

1. Να μεταφράσετε το παραπάνω απόσπασμα στη νέα ελληνική.
2. Γιατί, σύμφωνα με τον Δημοσθένη, ο Ανδροτίωνας ήταν πιο ανήθικος από τους Τριάκοντα;
3. Να γραφούν οι τύποι που ζητούνται:

* Προχειρότατον, ἀσελγέστερος: τα επίθετα να τα μεταφέρετε στους άλλους βαθμούς στον τύπο που είναι.
* ὅστις: δοτική ενικού στο ίδιο γένος.
* ἑαυτόν: γενική πληθυντικού στο ίδιο πρόσωπο και στο ίδιο γένος.
* ἕλοιτ’, κρύψειεν: να αναγνωριστούν γραμματικά.
* ἕλοιτ’, εὕροιτε, κρύψειεν, παραλείψω: να γράψετε τους αρχικούς χρόνους των ρημάτων και στις δύο φωνές.

1. α) Να αναγνωριστούν συντακτικά οι λέξεις: προχειρότατον, δεινότατ’, ἀκούειν, τοῦ σωθῆναι, ἐκείνων.

β) «Εἰ γάρ θέλετ’… ἐν δημοκρατίᾳ.» Να εντοπίσετε τον υποθετικό λόγο, να αναγνωρίσετε το είδος του και να τον τροποποιήσετε ώστε να δηλώνει την απλή σκέψη του λέγοντος.

**ΥΠΟΔΕΙΓΜΑ ΑΝΑΓΝΩΡΙΣΗΣ ΔΕΥΤΕΡΕΥΟΥΣΑΣ ΠΡΟΤΑΣΗΣ**

**Π.χ. εἶπέ τις ὡς ἐγώ λοιδοροῖμι**

|  |  |  |  |  |
| --- | --- | --- | --- | --- |
| **Είδος** | **Εξάρτηση** | **Εισαγωγή** | **Εκφορά** | **Συντ/κή θέση** |
| Δευτ. ονομ. ειδική | Από το λεκτικό **εἶπέ** | Με τον ειδικό σύνδεσμο **ὡς** (υποκειμενική κρίση) | Με ευκτική του πλαγίου λόγου **λοιδοροῖμι**  (εξάρτηση από ιστορικό χρόνο) | Αντικείμενο στο λεκτικό ρ. **εἶπέ** |

Μελετήστε τις ειδικές προτάσεις από το ΣΑΕ. της Μπίλλα, σελ. 146--148

